Source: http://www.vyvlastnenie.sk/nabrezna-komunikacia/chronologicky-prehlad/2003-2005/
Timestamp: 2019-05-26 23:17:00+00:00

Document:
Nábrežná komunikácia v Prešove - chronologický prehľad udalostí: 2003 - 2005
Chronologický prehľad udalostí okolo vyvlastňovania v Prešove (2003 - 2005)
Problém manželov D. a ďalších obyvateľov Prešova so štátnymi a samosprávnymi inštitúciami pokračoval aj v roku 2003. Začiatkom predchádzajúceho roka 2002 postúpil Krajský súd v Prešove návrh na konanie o súlade právnych predpisov na Ústavný súd. Slovenská správa ciest požiadala o vydanie stavebného povolenia na časť Nábrežnej komunikácie, presnejšie na 390-metrový úsek od jej začiatku až takmer po dom v ktorom bývajú manželia D. Nábrežná komunikácia sa tak mala začať blížiť k ich domu z oboch strán.
Na tejto stránke sú chronologicky popísané udalosti, tak ako sa stali. Kvôli prehľadnosti sú aktivity jednotlivých účastníkov rozlíšené farebne podľa tejto legendy:
Rodina D., občania
Mestský úrad v Prešove, primátor mesta, mestské zastupiteľstvo
Okresný úrad v Prešove, Krajský úrad v Prešove
Právomoci všeobecného stavebného úradu prešli z okresných úradov na obce. Stavebným úradom v Prešove sa tak stalo Mesto Prešov, ktoré si na tento účel založilo so susednými obcami spoločnú úradovňu.
Krajský úrad, odbor dopravy, postúpil odvolania občanov proti stavebnému povoleniu 379-metrového úseku Nábrežnej komunikácie na ministerstvo dopravy. Žiada, aby odvolania občanov boli zamietnuté ako neopodstatnené.
16. jún 2003
Slovenská správa ciest napísala manželom D. list, že im za ich rodinný dom ponúka dvojizbový byt na Októbrovej ulici č. 56 v Prešove. Poučila ich, že ak ho chcú, majú 15 dní na podanie žiadosti na bytový odbor mesta Prešov.
1. júl 2003
Prenesená právomoc vyvlastňovať nehnuteľnosti prešla z okresných úradov na obce a mestá. O vyvlastnení rozhoduje a vyvlastňovacie rozhodnutia podpisuje starosta resp. primátor obce.
Najvyšší súd Slovenskej republiky zrušuje stavebné povolenie pre výstavbu Nábrežnej komunikácie v úseku 0,000 - 0,379 km. Ide už o v poradí druhé zrušenie.
Ústavný súd vydáva rozsudok, z ktorého vyplýva, že vyhlášku 465/1991 Zb. nebolo možné už od roku 1995 používať na určovanie náhrad za vyvlastnenie. Ústavný súd sa v rozsudku vyjadruje aj ku konkrétnej kauze vyvlastnenia rodinného domu, kde konštatuje, že pri tomto vyvlastnení bol porušený zákon. Znenie rozsudku.
22. jún 2004
Zastupiteľstvo Prešovského samosprávneho kraja schvaľuje územný plán VÚC Prešovského uznesením č. 228/2004. Územný plán lokalizuje cestu I/68 do úplne opačnej časti mesta Prešov. Účinnosť a všeobecnú záväznosť nadobudol územný plán 23. júla 2004.
Krajský súd v Prešove zrušuje obidve vyvlastňovacie rozhodnutia, ktorými bol vyvlastnený rodinný dom a pozemok manželov D. Keďže sa žalovaná strana neodvolala, rozsudky sa neskôr stali právoplatnými. Súd vrátil spisy Krajskému stavebnému úradu v Prešove na ďalšie konania a vydanie nových rozhodnutí.
Slovenská správa ciest necháva vypracovať tzv. zámer pre zisťovacie konanie pre proces posudzovania vplyvov na životné prostredia podľa zákona o tzv. EIA.
Krajský stavebný úrad v Prešovu postupuje spis o vyvlastnení pozemku spolu s rozsudkom Krajského súdu v Prešove na ďalšie konanie a vydanie nového rozhodnutia prvostupňovému stavebnému úrad, ktorým je Mesto Prešov.
Mesto Prešov oznamuje, že SSC predložila na verejné pripomienkovanie zámer pre tzv. zisťovacie konanie pre Nábrežnú komunikáciu.
Mesto Prešov (ako miestne príslušný stavebný úrad) vyzýva Slovenskú správu ciest, aby doplnila návrh na vyvlastnenie pozemku manželov D. podľa "v súčasnej dobe platných právnych predpisov". Na doplnenie dáva lehotu 30 dní, počas ktorej konanie o vyvlastnení prerušuje. Ak SSC nedoplní v tejto lehote svoj návrh na vyvlastnenie, stavebný úrad konanie o vyvlastnení zastaví.
23. marec 2005
Ministerstvo životného prostredia zvoláva poradu zainteresovaných k tzv. zámeru pre zisťovacie konanie pre Nábrežnú komunikáciu.

References: súd 
 súd 
 súd 
 súd 
 súd 
 Súd